O **voo 624 de Air Canada** era un voo doméstico regular de pasaxeiros entre o aeroporto de Toronto-Pearson e o aeroporto de Halifax. O día 29 de marzo de 2015, durante unha forte nevarada cunhas pobres condicións de visibilidade, o Airbus A320-211 que operaba a ruta tomou terra antes de chegar á pista quedando seriamente danado. O accidente deixou ao aeroporto sen enerxía eléctrica e tivo que pechado durante un tempo. 26 persoas resultaron feridas.

O 2 de abril de 2015 Air Canada enviou pagos de 5 000 dólares canadenses a todos os pasaxeiros do voo. En relación co incidente presentouse unha demanda colectiva.

Avión
-----

O aparello era un Airbus A320-211, con rexistro C-FTJP, equipado con dous motores CFM56-5A1. O seu número de serie era o 233 e realizara o seu primeiro voo o 10 de xullo de 1991. Era propiedade de GECAS e estaba arrendado a Air Canada. Como resultado do accidente o aparello foi dado de baixa.

Accidente
---------

O voo 624 de Air Canada partiu do aeroporto de Toronto-Pearson cara ao aeroporto de Halifax-Stanfield con 133 pasaxeiros e 5 tripulantes a bordo. O Airbus A320 que realizaba o voo impactou contra o chan 225 antes do limiar da pista 05, que non tiña equipamento para aterraxes de precisión, chocando contra un conxunto de antenas ILS-LOC que fixo que o tren de aterraxe se separase do avión, e golpeando unha liña eléctrica que cortou a subministración de enerxía ao aeroporto que quedou sen electricidade durante uns 90 minutos. Despois o avión subiu un barranco ata o nivel da pista, esvarou sobre a súa barriga e detívose a 570 metros do limiar.

O avión quedou seriamente danado, perdendo todo o tren de aterraxe e o motor de babor. As ás e os estabilizadores tamén resultaron danados. Ámbolos dous pilotos, 23 pasaxeiros e un asistende de voo tiveron que ser levados ao hospital, aínda que ningunha das feridas foi potencialmente mortal, e todos os ingresados agás un foron dados de alta no mesmo día. A meteoroloxía no momento do accidente foi descrita como "treboenta".

Investigación
-------------

O accidente foi investigado pola Xunta de Seguridae no Transporte (TSB). A TSB dixo que non houbera fallos mecánicos ou de mantemento no avión. Tres investigadores da Oficina de Investigación e Análise para a Seguridade da Aviación Civil francesa (BEA) e dous asesores técnicos de Airbus viaxaron ao Canadá para participar na investigación.

O informe final foi publicado en maio de 2017, atopando os procedementos da tripulación de Air Canada como a principal causa do accidente.

Notas
-----

1. ↑  CBC (ed.). "Air Canada Flight 624 passengers receiving $5K cheques from airline". Consultado o 24 de maio de 2018.
2. ↑  CBC (ed.). "AC624 crash: MacGillivray Law to file class action lawsuit". Consultado o 24 de maio de 2018.
3. ↑  Planespotters (ed.). "C-FTJP Air Canada Airbus A320-211". Consultado o 24 de maio de 2018.
4. 1 2 3  The Aviation Herald (ed.). "Accident: Air Canada A320 at Halifax on Mar 29th 2015, touched down short of runway". Consultado o 24 de maio de 2018.
5. ↑  CBC (ed.). "Air Canada AC624 touched down 335 metres short of runway, TSB says". Consultado o 24 de maio de 2018.
6. ↑  TSBC (ed.). "Informe da investigación" (PDF). Consultado o 24 de maio de 2018.
7. ↑  Global News (ed.). "Landing gear ripped off when Air Canada flight 624 hit antenna array: TSB". Consultado o 24 de maio de 2018.
8. ↑  "23 treated in hospital after Air Canada plane slides off Halifax runw…". *archive.vn*. 2015-03-29. Archived from the original on 29 de marzo de 2015. Consultado o 2019-01-02.
9. 1 2  "Informe do accidente" (PDF). *Transportation Safety Board of Canada*. Consultado o 2019-1-2.
10. ↑  Government of Canada, Transportation Safety Board of Canada (2015-09-29). "Aviation Investigation A15H0002 - Transportation Safety Board". *www.tsb.gc.ca*. Arquivado dende o orixinal o 13 de xullo de 2018. Consultado o 2019-01-02.
11. ↑  "Flight AC 624". *BEA*. Arquivado dende o orixinal o 02 de abril de 2015. Consultado o 2019-1-2.

|  |  |
| --- | --- |
| Control de autoridades | 
* Wd: Q19693134
* ASN: 20150329-0

 |